Mano vardas Niekas

Mano vardas Niekas () – 1973 m. sukurtas vesternas, kuriame pagrindinius vaidmenis atliko Henris Fonda ir Terensas Hilas. Filmo idėjos autorius yra garsus italų režisierius Sergio Leone. Jis taip pat yra vienas iš filmo prodiuserių, nors ir nepažymėtas titruose.

Muziką filmui sukūrė kompozitorius Ennio Morricone, o pagrindinė filmo tema yra vienas žinomiausių kompozitoriaus kūrinių, sukurtų kino filmui.

 Santrauka 
 left |thumb|140px|Džekas Boregardas

Džekas Boregardas, garsus Laukinių Vakarų šaulys, ketina pasitraukti į poilsį ir išvykti į Europą. Jį nuolatos kas nors medžioja, tačiau Džekas – greičiausias šaulys iš visų („- Greitesnis už jį? Niekas“).

Keliaudamas per prerijas jis sutinka žmogų be vardo, Nieką – jauną kaubojų, kurio idealu pats yra. Niekas svajoja apie Džeko pasitraukimą, tačiau tai, jo nuomone, turi būti efektinga, nes tik taip turi pasitraukti didvyriai.

Viename miestelyje Niekas bare pademonstruoja savo šaudymo įgūdžius ir yra nusamdomas vietinio turtuolio Salivano susidoroti su Džeku. Tačiau Niekas nepaliauja svajoti apie efektingą Džeko kovą su didžiule gauja plėšikų, 1 prieš 150, todėl jam padeda arba trukdo, stengdamasis priartinti tokią kulminaciją. Jis pavagia traukinį, tačiau Džekui padeda pabėgti tik tada, kai šis vienas iš tiesų stoja į kovą prieš visą gaują.

Filmo kulminacija – dvikova tarp Džeko ir Nieko, nes, anot šio, didvyris turi mirti.

Vis dėlto tai – surežisuotas spektaklis, po kurio Džekas visiems yra miręs ir gali nekliudomas iškeliauti į Europą, o jo vietą gali užimti Niekas.

 Pagrindiniai aktoriai 
 Aktorius – vaidmuo
 Henry Fonda – Džekas Boregardas
 Terence Hill – Niekas
 Jean Martin – Salivanas
 Pierro Lulli – šerifas
 Carla Mancini

 Apdovanojimai 
Filmas 1974 m. laimėjo vieną Golden Screen apdovanojimą.

Kategorija:1973 filmai
Kategorija:Nuotykių filmai
Kategorija:Italijos filmai
Kategorija:Prancūzijos filmai
Kategorija:Vakarų Vokietijos filmai
Kategorija:Spagečių vesternai